## NJOFTIM MBI KONSULTIMIN PUBLIK

*Mbi vendimin “****Për miratimin e Raportit Vlerësues të grupit të punës për hartimin e strategjisë për uljen e numrit të çështjeve të prapambetura në gjykata për rritjen e numrit të përgjithshëm të gjyqtarëve në Republikën e Shqipërisë”***

|  |
| --- |
| Këshilli i Lartë Gjyqësor me vendimin nr. 252, datë 09.05.2024 ka miratuar Raportin vlerësues të grupit të punës për hartimin e strategjisë për uljen e numrit të çështjeve të prapambetura në gjykata për rritjen e numrit të përgjithshëm të gjyqtarëve në Republikën e Shqipërisë. Mbi sa më sipër, Këshilli i Lartë Gjyqësor fton qytetarë, organizata të shoqërisë civile, profesionistë të fushës së drejtësisë, dhe subjekte të interesuara për të kontribuar përgjatë procesit të konsultimit publik të “Raportit vlerësues të grupit të punës për hartimin e strategjisë për uljen e numrit të çështjeve të prapambetura në gjykata për rritjen e numrit të përgjithshëm të gjyqtarëve në Republikën e Shqipërisë”.Këshilli i Lartë Gjyqësor mirëpret komente të përgjithshme mbi përcaktimet e këtij Raporti Vlerësues. Komentet/sugjerimet tuaja do të shqyrtohen nga Këshilli i Lartë Gjyqësor dhe do të japë sqarime për marrjen në konsideratë ose jo të tyre. |

Kohëzgjatja e konsultimeve:

|  |
| --- |
| Konsultimi në portalin e Regjistrit Elektronik do të zgjasë 20 ditë pune, duke filluar nga data 22.05.2024 deri në 19.06.2024. |

Si të përgjigjeni:

|  |
| --- |
| Kontributet në kuadër të procesit të konsultimit dhe përmirësimit të përmbajtjes së Raportit Vlerësues, do të përcillen me anë të: 1. Regjistrit elektronik në adresën <http://www.konsultimipublik.gov.al>, 2. Në adresën postare të Këshillit të Lartë Gjyqësor: Rruga “Ana Komnena”, Godina “Poli i Drejtësisë”, Tiranë. 3. Në adresën e e-mailit për konsultimin publik blerta.ngucaj@klgj.al  |

Kontakti:

|  |
| --- |
| Znj. Blerta Ngucaj, Drejtore, Departamenti i Marrëdhënieve me Jashtë dhe Shërbimeve Juridike, blerta.ngucaj@klgj.al  |

Datat dhe vendet e takimeve publike:

|  |
| --- |
| E-Konsultimi: në portalin “Regjistri Elektronik për Njoftimet dhe Konsultimet Publike” 20 ditë pune, duke filluar nga data 22.05.2024 deri në 19.06.2024. |

Sfondi i propozimit legjislativ

|  |
| --- |
| Ky raport synon të vlerësojë zhvillimet në lidhje me ngarkesën e ekuilibruar të punës dhe numrin e gjyqtarëve në Gjykatën Administrative të Apelit. Si rrjedhojë, ky raport passjell edhe nevojën për ndryshimin e numrit të përgjithshëm të gjyqtarëve në Republikën e Shqipërisë. Të dhënat për analizën janë vlerësuar nga Grupit i Punës për Hartimin e Strategjisë Për Uljen e Numrit të Çështjeve të Prapambetura, bazuar në të dhënat e analizës vjetore të Gjykatës Administrative të Apelit dhe të dhënave të gjeneruara nga Sistemi Informatik i Menaxhimit të Çështjeve Gjyqësore.Këshilli vlerësoi se rishikimi i numrit të gjyqtarëve për çdo gjykatë ishte proces që lidhej pazgjidhshmërisht me procesin e riorganizimit e rishikimit të madhësisë së gjykatave (Harta e Re Gjyqësore), procese të cilat kërkonin analizë disa vjeçare të ngarkesës së gjykatave ndaj edhe miratoi ndryshimet përkatëse në numrin e gjyqtarëve në gjykatat e prekura nga ky riorganizim. Pjesë e analizës që çoi në propozimin e hartës së re gjyqësore ishte edhe një vlerësim për shpërndarjen optimale të gjyqtarëve. Vlerësimi u bazua në një kategorizim të thjeshtë të çështjeve, duke i ndarë ato në çështje me një shkallë mesatare kompleksiteti, që kërkon më shumë kohë gjyqësore dhe burime nga gjykatat, si dhe çështje të thjeshta, të cilat kërkojnë më pak kohë e burime. Struktura e përgjithshme paraqitet në tabelën e mëposhtme. Me këto supozime të thjeshta ishte e mundur që, duke zbatuar aplikimin e programimit matematikor (DEA), të vlerësohej nëse një shpërndarje e ndryshme e gjyqtarëve krahasuar me atë ekzistuese, do të ishte më optimale.Në përfundim të kësaj analize nevojitet që numri i përgjithshëm i gjyqtarëve për shkak të rritjes së numrit të gjyqtarëve në Gjykatën Administrative të Apelit me 6 gjyqtarëve ( pra nga 13 ne 19) do të duhet të rritet nga 408 pozicione në 414 pozicione. |

Propozimet

|  |
| --- |
| Raporti përbëhet nga 5 pika.**Në pikën 1** “Kuadri Vlerësues” jepet një panoramë e përgjithshme mbi kuadrin ligjor në zbatim të të cilit Këshilli i Lartë Gjyqësor është organi përgjegjës për propozimin e numrit të përgjithshëm të gjyqtarëve në Republikën e Shqipërisë bashkë me propozimin për buxhetin e sistemit gjyqësor me qëllim sigurimin e ngarkesës së ekuilibruar të punës së të gjitha gjyqtarëve në Shqipëri. Gjithashtu, bëhet një vlerësim i përgjithshëm mbi zhvillimet në lidhje me ngarkesën e ekuilibruar të punës dhe numrin e gjyqtarëve në Gjykatën Administrative të Apelit, si rezultat i së cilës lindi nevoja për ndryshimin e numrit të përgjithshëm të gjyqtarëve në Republikën e Shqipërisë.Është aplikuar vlerësimi i cili mbi bazë të një kategorizimi të thjeshtë të çështjeve, duke i ndarë ato në çështje me një shkallë mesatare kompleksiteti, që kërkon më shumë kohë gjyqësore dhe burime nga gjykatat, si dhe çështje të thjeshta, të cilat kërkojnë më pak kohë e burime. **Në pikën 2** “Statusi aktual i numrit të gjyqtarëve në Gjykatën e Apelit Administrativ” në të cilën bëhet një ndarje mes gjyqtarëve në detyrë, atyre në skemë delegimi pranë kësaj gjykate dhe gjyqtarëve të shkarkuar në pritje të vendimit të KPA.**Në pikën 3** “Numri i çështjeve të prapambetura dhe çështjeve të reja të regjistruara në Gjykatën Administrative të Apelit” parashikon dhe analizon të dhëna statistikore sipas kompleksitetit në Gjykatën Administrative të Apelit.**Në pikën 4** “Rivlerësimi i nevojës për gjyqtarë në gjykatat administrative” parashikon një vlerësim të nevojës për të rritur numrin e gjyqtarëve dhe shpërndarjen e tyre në mënyrë që ngarkesa mes gjyqtarëve të jetë e barabartë. Me këto prezumime është e mundur të sigurohet një parashikim i përafërt mbi nevojën për gjyqtarë të Gjykatës Administrative të Apelit. Pas një analize të kombinuar të të gjithë indikatorëve, faktorëve dhe objektivave të parashikuar nga neni 14 i Ligjit Nr. 98/2016 i ndryshuar, është konkluduar se, nëse do të synohet ekuilibrimi i ngarkesës, Gjykata Administrative e Apelit do të ketë nevojë për të paktën 19 pozicione gjyqtarësh (krahasuar me 13 pozicione që ka aktualisht), si mekanizmi kryesor i ekuilibrimit të ngarkesës së gjykatës dhe vetë gjyqtarëve, duke siguruar një rishpërndarje të drejtë të ngarkesës së gjyqtarëve në juridiksion apeli. **Në pikën 5** “Rivlerësimi i nevojës për rritjen e numrit të përgjithshëm të gjyqtarëve në Republikën e Shqipërisë” analizohet se numri i përgjithshëm i gjyqtarëve për shkak të rritjes së numrit të gjyqtarëve në Gjykatën Administrative të Apelit me 6 gjyqtarëve ( pra nga 13 ne 19) do të duhej të rritej nga 408 pozicione në 414 pozicione.  |

Pyetjet

|  |
| --- |
| Çështjet kryesore që mendojmë se duhet të diskutohen lidhur me Raportin vlerësues të grupit të punës për hartimin e strategjisë për uljen e numrit të çështjeve të prapambetura në gjykata për rritjen e numrit të përgjithshëm të gjyqtarëve në Republikën e Shqipërisë janë:1. Kërkohet opinion i palëve të interesuara në lidhje me vendimin “Për miratimin e Raportit Vlerësues të grupit të punës për hartimin e strategjisë për uljen e numrit të çështjeve të prapambetura në gjykata për rritjen e numrit të përgjithshëm të gjyqtarëve në Republikën e Shqipërisë”.
 |